Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS
Iepirkuma komisijas
2022.gada 3. novembra sēdē

**Atklāta konkursa**

**“Par tiesībām noslēgt vispārīgo vienošanos par dabasgāzes piegādi”**

Identifikācijas Nr. RS/2022/67

**NOLIKUMS**

**Rīga**

**2022**

1. **VISPĀRĪGĀ INFORMĀCIJA**
2. **Iepirkuma procedūras mērķis un veids**
	1. Iepirkuma procedūras mērķis – vadoties no nolikumā noteiktajām pretendentu atlases prasībām, atklātā konkursā atlasīt ne vairāk kā 5 (piecus) dabasgāzes tirgotājus, ar kuriem RP SIA “Rīgas satiksme” (turpmāk – Pasūtītājs) noslēgs vispārīgo vienošanos par dabasgāzes piegādi, kā arī noteikt visizdevīgāko piedāvājumu dabasgāzes piegādei saskaņā ar Pasūtītāja izstrādāto tehnisko specifikāciju pirmajam tirdzniecības periodam.
	2. Iepirkuma nomenklatūras CPV kods – 09123000-7 (dabasgāze).
	3. Iepirkuma metode – atklāts konkurss saskaņā ar Sabiedrisko pakalpojumu sniedzēju iepirkumu likumu.
	4. Iepirkuma paredzamā kopējā līguma cena: 3 615 000,00 EUR bez PVN.
3. **Iepirkuma identifikācijas numurs:** Iepirkuma identifikācijas numurs - RS/2022/67.
4. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. LR Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800; fakss 67104802.

1. **Pasūtītāja kontaktpersona:**

Alena Kamisarova, tel. +371 67104791, e-pasts – alena.kamisarova@rigassatiksme.lv.

1. **Pretendenti**
	1. Iepirkuma procedūrā var piedalīties jebkurš piegādātājs, kas atbilst Pasūtītāja izvirzītajām pretendentu atlases prasībām.
	2. Piegādātājiem ir tiesības apvienoties apvienībā un iesniegt kopīgu piedāvājumu.
	3. Gadījumā, ja piegādātāju apvienībai tiks piešķirtas vispārīgās vienošanās slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
	4. Viens piegādātājs, neatkarīgi no tā, vai tas piedalās iepirkuma procedūrā atsevišķi vai piegādātāju apvienības sastāvā, drīkst iesniegt tikai vienu piedāvājumu.
2. **INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**
3. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski pa pastu vai e-pastu.
	2. Papildu informāciju par atklāta konkursa nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu nosūtot uz e-pasta adresi sekretariats@rigassatiksme.lv.
	3. Ja piegādātājs ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā internetā un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāds ieinteresētais piegādātājs nav iepazinies ar informāciju, kurai ir nodrošināta brīva un tieša elektroniskā pieeja.
4. **Iespējas saņemt iepirkuma procedūras dokumentus un ar tiem iepazīties**
	1. Ieinteresētie piegādātāji var saņemt iepirkuma procedūras dokumentus un ar tiem iepazīties Pasūtītāja interneta vietnē www.rigassatiksme.lv, sadaļā “Iepirkumi un izsoles” un elektronisko iepirkumu sistēmā apakšsistēmā „e-konkursi” <https://www.eis.gov.lv/EKEIS/Supplier>.
5. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu valodā. Konkursa procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu atklātā konkursā, kā arī katras personas atbildības apjomu.
	4. Piedāvājumā iekļautajiem dokumentiem jāatbilst Elektronisko dokumentu likuma, Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
6. **Piedāvājumu iesniegšanas un atvēršanas vieta, datums, laiks un kārtība**
	1. Atklāta konkursa piedāvājumi jāiesniedz līdz 2022.gada 13. decembra plkst.15.00, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršana notiek Elektronisko iepirkumu sistēmā. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
7. **Piedāvājuma sastāvs**
	1. Piedāvājums vispārīgās vienošanās noslēgšanai, kas sastāv no pieteikuma, kas sagatavots atbilstoši 2.pielikuma paraugam, un pretendentu atlases dokumentiem, kas sagatavoti atbilstoši atklāta konkursa nolikuma 16.punktā noteiktajām prasībām.
	2. Finanšu piedāvājuma dabasgāzes tirdzniecībai pirmajam piegādes periodam, kas sagatavots atbilstoši 3.pielikuma prasībām.
8. **Piedāvājuma apjoms**
	1. Pretendenti piedāvājumu vispārīgās vienošanās noslēgšanai var iesniegt tikai par visu iepirkuma priekšmetu kopumā.

**III INFORMĀCIJA PAR IEPIRKUMA PRIEKŠMETU**

1. **Piegādes priekšmets un apjoms**
	1. Iepirkuma procedūras rezultātā Pasūtītājs noslēgs vispārīgo vienošanos ar ne vairāk kā 5 (pieciem) pretendentiem, kas atbildīs atklāta konkursa nolikumā izvirzītajām pretendentu atlases prasībām un kuri iesnieguši zemāko cenu piedāvājumus pirmajam piegādes periodam.
	2. Vispārīgā vienošanās tiks noslēgta uz 1 (vienu) gadu orientējoši no 2023.gada 1.februāra līdz 2024.gada 31.janvārim. Vispārīgās vienošanās periods var mainīties atkarībā no Vispārīgās vienošanās noslēgšanas datuma, ievērojot 07.02.2017. Ministru kabineta noteikumu Nr. 78 “Dabasgāzes tirdzniecības un lietošanas noteikumi” 55.punktā minēto.
	3. Iepirkumu līgumu vispārīgās vienošanās ietvaros slēdz pirmajam tirdzniecības periodam, kas orientējoši ir no 2023.g. 1.februāra līdz 2023.gada 30.aprīlim (turpmāk – pirmais piegādes periods). Dabasgāzes tirdzniecības uzsākšanas datums pirmajam piegādes periodam vai mainīties, atbilstoši atklāta konkursa norisei un Vispārīgās vienošanās noslēgšanas datumam, ievērojot 07.02.2017. Ministru kabineta noteikumu Nr. 78 “Dabasgāzes tirdzniecības un lietošanas noteikumi” 55.punktā. Pēc pirmā piegādes perioda vispārīgās vienošanās ietvaros cenu aptaujas tiks organizētas tirdzniecības periodam orientējoši no viena līdz sešiem mēnešiem, atkarībā no dabasgāzes tirgus situācijas.
	4. Dabasgāzes specifikācija ir norādīta Tehniskajā specifikācijā (1.pielikums).

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Uz pretendentu (ja pretendents ir personālsabiedrība – katru personālsabiedrības biedru) un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, attiecas Sabiedrisko pakalpojumu sniedzēju iepirkumu likuma 48.panta pirmajā daļā noteiktie pretendentu izslēgšanas noteikumi.
	2. Pretendentu izslēgšanas noteikumu attiecināmība uz konkrēto pretendentu tiks pārbaudīta Sabiedrisko pakalpojumu sniedzēju iepirkumu likuma 48. pantā noteiktajā kārtībā, ņemot vērā Sabiedrisko pakalpojumu sniedzēju iepirkumu likuma 49. punktā noteikto.
	3. Uz apakšuzņēmējiem, kuru sniedzamo pakalpojumu vērtība ir vismaz 10 (desmit) % no kopējās iepirkuma līguma vērtības, attiecas nolikuma 14.1.punktā minētie izslēgšanas nosacījumi, izņemot Sabiedrisko pakalpojumu sniedzēju iepirkumu likuma 48.panta pirmās daļas 1.punktā minēto izslēgšanas nosacījumu.
2. **Prasības pretendenta tehniskajām un profesionālajām spējām:**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstnieks – reģistrētam atbilstoši attiecīgās valsts normatīvo aktu prasībām.
	2. Pretendentam jābūt reģistrētam Dabasgāzes tirgotāju reģistrā vai, ja pretendents ir ārvalstnieks, - līdzvērtīgā reģistrā ārvalstīs.
	3. Pretendentam jābūt noslēgtam līgumam ar pārvades sistēmas operatoru par dabasgāzes pārvades, uzglabāšanas un balansēšanas pakalpojumu.
	4. Pretendentam jābūt noslēgtam līgumam ar dabasgāzes sadales sistēmas operatoru par sadales sistēmas lietošanu.

**V PRETENDENTA ATLASES DOKUMENTI**

**UN FINANŠU PIEDĀVĀJUMS**

1. **Pretendenta atlases dokumenti**
	1. Kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām Pretendents ir tiesīgs iesniegt Eiropas vienoto iepirkuma procedūras dokumentu, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, IV daļu “Atlases kritēriji”, VI daļu “Noslēguma apliecinājumi”. Pretendents iesniedz Eiropas vienoto iepirkuma procedūras dokumentu par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, IV daļu “Atlases kritēriji”, VI daļu “Noslēguma apliecinājumi”. Pretendents iesniedz Eiropas vienoto iepirkuma procedūras dokumentu par katru tā norādīto apakšuzņēmēju, kura sniedzamo pakalpojumu vērtība ir vismaz 10% no iepirkuma līguma vērtības, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, VI daļu “Noslēguma apliecinājumi”. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotais iepirkuma procedūras dokuments ir pieejams Elektronisko iepirkumu sistēmas tīmekļvietnē: [espd.eis.gov.lv](http://espd.eis.gov.lv/filter?lang=lv). Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām.
	2. Ja pretendents, kuram iepirkuma procedūrā būtu piešķiramas līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību pretendentu atlases prasībām.
	3. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs. Pretendentam būs pienākums pēc Pasūtītāja pieprasījuma jebkurā iepirkuma procedūras stadijā iesniegt visus vai daļu no kvalifikāciju apliecinošajiem dokumentiem.
	4. Kopā ar piedāvājumu pretendentam jāiesniedz šādi “Pretendentu atlases dokumenti”:
		1. Ārvalstu pretendentiem jāiesniedz kompetentas attiecīgās valsts institūcijas izsniegts dokuments, kas apliecina, ka pretendentam ir juridiskā rīcībspēja un tiesībspēja slēgt iepirkuma līgumu, ja attiecīgās valsts normatīvie akti paredz šāda dokumenta izsniegšanu;
		2. Ārvalstu pretendentiem izziņa, ko ne agrāk kā sešus mēnešus pirms izziņas vai dokumenta iesniegšanas dienas, ja izziņas vai dokumenta izdevējs nav norādījis īsāku derīguma termiņu, ir izdevusi kompetenta iestāde, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības.
		3. Ārvalstī reģistrētam pretendentam jāiesniedz attiecīgās ārvalsts kompetentās iestādes izdots un spēkā esošs dokuments, kas apliecina pretendenta reģistrāciju līdzvērtīgā institūcijā ārvalstī, kā Dabasgāzes tirgotāju reģistrs Latvijā, ja to paredz attiecīgās ārvalsts normatīvie akti. Pretendentam, kas nav reģistrēts Dabasgāzes tirgotāju reģistrā, jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā no dienas, kad stājies spēkā iepirkuma komisijas lēmums par līguma slēgšanas tiesību piešķiršanu, reģistrēsies Dabasgāzes tirgotāju reģistrā.
		4. Spēkā esoša starp Pretendentu un pārvades sistēmas operatoru noslēgta dabasgāzes pārvades, uzglabāšanas un balansēšanas pakalpojumu līguma, no kura izslēgtas ar komercnoslēpumu saistītas sadaļas, kopija vai citi dokumenti, kas apliecina, ka starp Pretendentu un dabasgāzes pārvades sistēmas operatoru ir noslēgts dabasgāzes pārvades, uzglabāšanas un balansēšanas pakalpojumu līgums vai Pretendenta apliecinājums, ka līdz iepirkuma līguma noslēgšanai tas noslēgs līgumu ar pārvades sistēmas operatoru par dabasgāzes pārvades, uzglabāšanas un balansēšanas pakalpojumiem.
		5. Spēkā esoša starp Pretendentu un dabasgāzes sadales sistēmas operatoru noslēgta sistēmas lietošanas līguma, no kura izslēgtas ar komercnoslēpumu saistītas sadaļas, kopija vai citi dokumenti, kas apliecina, ka starp Pretendentu un dabasgāzes sadales sistēmas operatoru noslēgts sistēmas lietošanas līgums, vai Pretendenta apliecinājums, ka līdz iepirkuma līguma noslēgšanai tas noslēgs līgumu ar dabasgāzes sadales sistēmas operatoru par sistēmas lietošanu
		6. Izziņas un citus dokumentus, kurus izsniedz Latvijas kompetentās institūcijas un pretendents iesniedz, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas.
		7. Pretendentam pieteikumā (2.pielikums) jāiekļauj informācija par to, vai piedāvājuma iesniegušā pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam.
		8. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
2. **Finanšu piedāvājums** (**dabasgāzes tirdzniecībai pirmajam piegādes periodam)**
	1. Finanšu piedāvājums jāsagatavo saskaņā ar Finanšu piedāvājuma formu (3.pielikums).
	2. Pretendents finanšu piedāvājumā norāda dabasgāzes pārdošanas cenu (uzcenojumu) (EUR/ MWh), (norāda četras zīmes aiz komata).
	3. Dabasgāzes pārdošanas cenā (uzcenojumā) iekļauj visus izdevumus un izmaksas, kas saistīti ar līguma izpildei nepieciešamo balansēšanas pakalpojumu, dabasgāzes uzglabāšanu un maksu par pārvades sistēmas pakalpojumu – pārvades jaudu. Piedāvātajā dabasgāzes pārdošanas cenā netiek ietvertas dabasgāzes biržas cena - TTF NATURAL GAS INDEX (TTFI), izmaksas par sadales sistēmas pakalpojumiem, maksa par pārvades sistēmas pakalpojumu – izejas punktu Latvijas lietotāju apgādei, kā arī akcīzes nodoklis par dabasgāzi un pievienotās vērtības nodoklis.
	4. Finanšu piedāvājumā dabasgāzes cenu norāda ar divām zīmēm aiz komata.
3. **Prasības piegādātāju apvienībām**
	1. Prasības attiecībā uz pretendenta tehniskām un profesionālām spējām piegādātāju apvienība var izpildīt, apvienojot līguma izpildē savus resursus, pieredzi un iesaistāmo personālu, t.i. katrs no dalībniekiem var iesaistīties iepirkuma līguma izpildē un apliecināt pretendenta kvalifikācijas atbilstību iepirkuma dokumentācijas prasībām.

**VI PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
	1. Visus ar atklāta konkursa norisi saistītos jautājumus risina Pasūtītāja izveidota iepirkuma komisija.
	2. No sākuma komisija veic piedāvājumu noformējuma pārbaudi, kuras laikā komisija izvērtē, vai piedāvājums sagatavots un noformēts atbilstoši atklāta konkursa nolikuma II sadaļas prasībām. Ja piedāvājums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā atklātā konkursā tas tālāk netiek vērtēts.
	3. Komisija pārbauda, vai pretendents, tā darbinieks vai pretendenta piedāvājumā norādītā persona nav piedalījusies kādā no iepriekšējiem šī iepirkuma projekta posmiem vai iepirkuma procedūras dokumentu izstrādāšanā. Ja pretendents, tā darbinieki vai pretendenta piedāvājumā norādītā persona ir piedalījusies kādā no iepriekšējiem šī iepirkuma projekta posmiem vai iepirkuma procedūras dokumentu izstrādāšanā un ja šis apstāklis pretendentam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā pretendenta piedāvājums tiek noraidīts. Komisija, konstatējot minētos apstākļus, pirms iespējamās pretendenta noraidīšanas ļauj tam pierādīt, ka nav tādu apstākļu, kas attiecīgajam pretendentam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
	4. Komisija izvērtē visu pretendentu atbilstību nolikumā izvirzītajām pretendenta atlases prasībām. Izvērtējums tiek veikts vadoties no pretendentu iesniegtajiem atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs.
	5. Attiecībā uz visiem pretendentiem, kas atbilst nolikumā izvirzītajām pretendenta atlases prasībām, iepirkuma komisija veic pārbaudi, vai uz attiecīgo pretendentu nav piemērojami Sabiedrisko pakalpojumu sniedzēju iepirkuma likuma 48.panta pirmajā daļā noteiktie pretendenta izslēgšanas noteikumi, kā arī veic pārbaudi par Starptautisko un Latvijas Republikas nacionālo sankciju likuma 11.1 panta pirmajā daļā un otrajā daļā minētajiem izslēgšanas noteikumiem.
	6. Finanšu piedāvājumi dabasgāzes piegādei pirmajam piegādes periodam tiek izvērtēti tiem pretendentiem, ar kuriem būtu slēdzama vispārīgā vienošanās saskaņā ar nolikuma 19.2. – 19.5.punktā noteiktajā kārtībā veikto izvērtējumu. Izvērtējot pretendenta finanšu piedāvājumu, Komisija pārbauda tā atbilstību atklāta konkursa nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst atklāta konkursa nolikuma prasībām, pretendenta piedāvājums tiek noraidīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
	7. Komisija izvērtē, vai piedāvājums atbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
2. **Piedāvājuma izvēles kritērijs**
	1. Vispārīgā vienošanā tiks noslēgta ar ne vairāk kā 5 (pieciem) pretendentiem, kas atbilst atklāta konkursa nolikumā izvirzītajām pretendentu atlases prasībām, un kas iesnieguši zemāko cenu piedāvājumus pirmajam piegādes periodam.
	2. Pretendentu (vispārīgās vienošanās dalībnieku) piedāvājumi dabasgāzes piegādei attiecīgajā piegādes periodā tiks vērtēti pēc pretendentu iesniegtā finanšu piedāvājuma, līguma slēgšanas tiesības piešķirot pretendentam, kurš iesniedzis piedāvājumu ar zemāko cenu (uzcenojumu).
3. **Lēmumu pieņemšanas kārtība un pretendentu informēšana**
	1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā seši locekļi.
	2. Komisija lēmumu par atklāta konkursa rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas
	3. Lēmumu par atklāta konkursa rezultātiem pieņem komisija saskaņā ar nolikuma 20.punktā noteikto kārtību.
	4. Pasūtītājs 5 (piecu) darba dienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz vispārīgās vienošanās slēgšanu, kā arī pieņemto lēmumu par pretendentu, kuram piešķirtas iepirkuma līguma slēgšanas tiesības dabasgāzes piegādei pirmajam piegādes periodam.
4. **Lēmums par atklāta konkursa pārtraukšanu**
	1. Pasūtītāja iepirkumu komisija var jebkurā brīdī pilnībā pārtraukt atklātu konkursu, ja tam ir objektīvs iemesls.
5. **Vispārīgās vienošanās noslēgšana**
	1. Komisijas lēmums un paziņojums par iepirkuma procedūras uzvarētājiem, ir pamats vispārīgās vienošanās sagatavošanai. Vispārīgā vienošanās tiek slēgta atbilstoši vispārīgās vienošanās projektam, kas pievienots nolikumam kā 4.pielikums.
	2. Izraudzītajam pretendentam ir pienākums noslēgt vispārīgo vienošanos ar Pasūtītāju 5 (piecu) darba dienu laikā pēc vispārīgās vienošanās saņemšanas (neparakstīšana šādā gadījumā tiek uzskatīta par atsacīšanos slēgt līgumu).
	3. Ja pretendents ir apvienība, apvienības dalībniekiem pirms vispārīgās vienošanās noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija vai jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
	4. 5 (piecu) darba dienu termiņš pēc pretendenta lūguma var tikt pagarināts, ja pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība), vai reģistrāciju Dabasgāzes tirgotāju reģistrā, vai citiem objektīviem apstākļiem.
	5. Ja pretendents ir ārvalstu persona, un nav reģistrēts atbilstoši Latvijas Republikas normatīvo aktu prasībām, bet iegūst tiesības slēgt vispārīgo vienošanos, tad ar šo pretendentu tiek noslēgta vispārīgā vienošanās, bet pretendentam ir jāveic visas nepieciešamās darbības, lai reģistrētos Dabasgāzes tirgotāju reģistrā Latvijā, pretējā gadījumā, pretendents vispārīgās vienošanās ietvaros netiek uzaicināts iesniegt cenu piedāvājumu, lai noslēgtu iepirkuma līgumu. Par reģistrācijas gaitu pretendentam ir jāinformē Pasūtītājs.
	6. Ja tiek saņemts Iepirkumu uzraudzības biroja aizliegums slēgt līgumus, Pasūtītājs rīkojas saskaņā ar tā norādījumiem.
6. **PIELIKUMI**

1. pielikums – Tehniskā specifikācija

2. pielikums – Pieteikuma vēstule

3.pielikums – Finanšu piedāvājuma forma

4.pielikums – Iepirkuma līguma projekts

Iepirkuma komisijas priekšsēdētāja

RP SIA “Rīgas satiksme”

Iepirkumu un līgumu nodaļas vadītāja

*/elektroniski parakstīts/* K.Meiberga

Rīgā, 2022. gada 3. novembrī

**1.pielikums**
Iepirkuma procedūras nolikumam
“Par tiesībām noslēgt vispārīgo vienošanos par dabasgāzes piegādi”
identifikācijas Nr. RS/2022/67

**TEHNISKĀ SPECIFIKĀCIJA**

1. Piegādātājs piegādā dabas gāzi valsts Rīgas pašvaldības sabiedrības ar ierobežotu atbildību ”Rīgas Satiksme” (turpmāk - Lietotājs) īpašumā un pārvaldīšanā esošajiem nekustamajiem īpašumiem, sekojošās adresēs (turpmāk - Objektu saraksts):

 Piegādes apjoma sadalījums pa objektiem:

|  |  |  |  |  |  |
| --- | --- | --- | --- | --- | --- |
| Gazificētā objekta adrese | Prognozējamais gāzes patēriņš vienam gadam (m3) | Prognozējamais gāzes patēriņš vienam gadam (MWh) | Objekta tirgus numurs | Atļautā maksimālā dabasgāzes padeves slodze, m3/h | Izmantošanas mērķis |
| Vestienas iela 35, Rīgas valstspilsēta | 791 621 | 8338 | A004981608 | 715 | Apkures un karstā ūdens nodrošināšana |
| Vestienas iela 35, Rīgas valstspilsēta | 28685 | 302 | A005888364 | 146,45 | Apkures nodrošināšana |
| Jelgavas iela 37, Rīgas valstspilsēta | 315773 | 3325 | A005174394 | 354,6 | Apkures, infrasarkano sildītāju un karstā ūdens nodrošināšana |
| Ezermalas iela 32, Rīgas valstspilsēta | 6877 | 72 | A004132748 | 10 | Apkures un karstā ūdens nodrošināšana |
| Brīvības iela 191, Rīgas valstspilsēta | 3334 | 35 | A005174383 | 100 | Tehnoloģiskā procesa nodrošināšana |
| Atgāzenes iela 24A, Rīgas valstspilsēta | 6273 | 66 | A004707400 | 10 | Apkures un karstā ūdens nodrošināšana |
| Rūsiņa iela 3, Rīgas valstspilsēta | 8451 | 89 | A005233323 | 6 | Apkures un karstā ūdens nodrošināšana |
| Vienības gatve 6, Rīgas valstspilsēta | 147148 | 1550 | A005898413 | 90 | Tehnoloģiskā procesa nodrošināšana |
| Tipogrāfijas iela 1, Rīgas valstspilsēta | 36019 | 380 | A005174409 | 65 | Apkures un karstā ūdens nodrošināšana |

1. Lietotājam ir tiesības Objektu sarakstu papildināt ar citiem objektiem vai izslēgt objektus no Objektu saraksta.
2. Norādītajiem prognozētajiem patēriņa apjomiem ir informatīvs raksturs. Līguma darbības laikā dabasgāzes Piegādātājam jāiegādā dabasgāzi Lietotājam nepieciešamajā apjomā. Lietotājs ir tiesīgs iepirkt tādu dabasgāzes apjomu, kāds nepieciešams tā darbības nodrošināšanai. Pasūtītājam ir tiesības samazināt vai palielināt iepērkamo dabasgāzes daudzumu, ņemot vērā attiecīgā gazificētā objekta vajadzības atkarībā no gada sezonas un laika apstākļiem. Lietotājam nav pienākums pilnībā izmantot norādīto patēriņu un Piegādātājam nav tiesību šajā sakarā piemērot līgumsodus vai citas sankcijas. Ja līguma darbības laikā patēriņš ir mazāks par plānoto, Piegādātājam nav tiesību piemērot paaugstinātus tarifus u.c.
3. Lietotāja saņemto dabasgāzes daudzumu uzskaita ar atbilstoši verificētām mērierīcēm.
4. Apkures sezonas uzsākšanas un beigu termiņu nosaka Lietotājs, un Piegādātājs nav tiesīgs celt jebkāda veida pretenzijas šajā sakarā.
5. Par dabasgāzes piegādes pārtraukumu sakarā ar plānotu dabasgāzes sistēmu atvienošanu Piegādātājs, ja šāda informācija ir tā rīcība, elektroniski nosūta paziņojumu Pasūtītājam uz Iepirkuma līgumā norādīto kontaktpersonas elektroniskā pasta adresi, brīdina Lietotāju ne vēlāk kā 5 darba dienas iepriekš.
6. Piegādātājs nodrošina dabasgāzes piegādi atbilstoši Latvijas Republikā spēkā esošajiem normatīvajiem aktiem.

**2.pielikums**
Iepirkuma procedūras nolikumam
“Par tiesībām noslēgt vispārīgo vienošanos par dabasgāzes piegādi”
identifikācijas Nr. RS/2022/67

**PIETEIKUMA IESNIEGŠANAI IETEICAMĀ FORMA**

**Pieteikums
par piedalīšanos iepirkuma procedūrā
“Par tiesībām noslēgt vispārīgo vienošanos par dabasgāzes piegādi”**
identifikācijas Nr. RS/2022/67

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**

Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.

Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apliecinām, ka spējam izpildīt visas iepirkuma procedūras nolikumam pievienotajā tehniskajā specifikācijā norādītās prasības. Apņemamies vispārīgās vienošanās un/vai iepirkuma līguma noslēgšanas tiesību piešķiršanas gadījumā pildīt visus iepirkuma procedūras nolikumam pievienotā vispārīgās vienošanās un iepirkumu līguma projektā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 30 dienas no piedāvājumu iesniegšanas termiņa beigām.

Informējam, ka uzņēmuma patiesais labuma guvējs ir - [[1]](#footnote-1)

Paraksta pretendenta pārstāvis ar pārstāvniecības tiesībām vai tā pilnvarotā persona:

|  |  |
| --- | --- |
| Vārds, uzvārds |  |
| Amats |  |
| Paraksts |  |
| Datums |  |

**3.pielikums**
iepirkuma procedūras nolikumam
“Par tiesībām noslēgt vispārīgo vienošanos par dabasgāzes piegādi”
identifikācijas Nr. RS/2022/67

**FINANŠU PIEDĀVĀJUMS**

**dabasgāzes piegādei pirmajam piegādes periodam**

(orientējoši ir no 2023.g. 1.februāra līdz 2023.gada 30.aprīlim)

|  |  |
| --- | --- |
| **Piedāvātā līgumcena (uzcenojums) par dabas gāzes piegādi EUR/MWh\*** |  |

**\***Piedāvātajā dabasgāzes pārdošanas cenā (uzcenojumā) iekļauj visus izdevumus un izmaksas, kas saistīti ar līguma izpildei nepieciešamo balansēšanas pakalpojumu, dabasgāzes uzglabāšanu un maksu par pārvades sistēmas pakalpojumu – pārvades jaudu. Piedāvātajā dabasgāzes pārdošanas cenā netiek ietvertas dabasgāzes biržas cena - TTF NATURAL GAS INDEX (TTFI) indekss, kurš publicēts https://www.theice.com/marketdata/reports/282 TTF NATURAL GAS INDEX (TTFI) un tiek noteikts pēdējā tirdzniecības sesijā pirms piegādes mēneša, izmaksas par sadales sistēmas pakalpojumiem, maksa par pārvades sistēmas pakalpojumu – izejas punktu Latvijas lietotāju apgādei, kā arī akcīzes nodoklis par dabasgāzi un pievienotās vērtības nodoklis.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats , paraksts

**4.pielikums**
iepirkuma procedūras nolikumam
“Par tiesībām noslēgt vispārīgo vienošanos par dabasgāzes piegādi”
identifikācijas Nr. RS/2022/67

VISPĀRĪGĀ VIENOŠANĀS Nr. \_\_\_\_\_\_\_\_\_\_\_\_

*Par dabasgāzes piegādi*

Rīgā, 2023. gada \_\_.\_\_\_\_\_\_

**Rīgas pašvaldības sabiedrība ar ierobežotu atbildību “Rīgas satiksme”**, reģ. LR Komercreģistrā ar vienoto reģ. Nr.40003619950, turpmāk tekstā Pasūtītājs, kuru pārstāv tās \_\_\_\_\_\_\_\_\_\_\_\_\_\_\_\_\_\_\_\_\_, no vienas puses

un

\_\_\_\_\_\_\_\_, reģ. \_\_\_\_\_\_\_\_ ar reģ. Nr.\_\_\_\_\_\_\_\_\_\_\_\_\_\_, turpmāk tekstā Iespējamais piegādātājs, kuru pārstāv \_\_\_\_\_\_\_\_ \_\_\_\_\_\_\_\_\_\_\_\_, no otras puses,

\_\_\_\_\_\_\_\_, reģ. \_\_\_\_\_\_\_\_ ar reģ. Nr.\_\_\_\_\_\_\_\_\_\_\_\_\_\_, turpmāk tekstā Iespējamais piegādātājs, kuru pārstāv \_\_\_\_\_\_\_\_ \_\_\_\_\_\_\_\_\_\_\_\_, no otras puses,

\_\_\_\_\_\_\_\_, reģ. \_\_\_\_\_\_\_\_ ar reģ. Nr.\_\_\_\_\_\_\_\_\_\_\_\_\_\_, turpmāk tekstā Iespējamais piegādātājs, kuru pārstāv \_\_\_\_\_\_\_\_ \_\_\_\_\_\_\_\_\_\_\_\_, no otras puses,

\_\_\_\_\_\_\_\_, reģ. \_\_\_\_\_\_\_\_ ar reģ. Nr.\_\_\_\_\_\_\_\_\_\_\_\_\_\_, turpmāk tekstā Iespējamais piegādātājs, kuru pārstāv \_\_\_\_\_\_\_\_ \_\_\_\_\_\_\_\_\_\_\_\_, no otras puses,

\_\_\_\_\_\_\_\_, reģ. \_\_\_\_\_\_\_\_ ar reģ. Nr.\_\_\_\_\_\_\_\_\_\_\_\_\_\_, turpmāk tekstā Iespējamais piegādātājs, kuru pārstāv \_\_\_\_\_\_\_\_ \_\_\_\_\_\_\_\_\_\_\_\_, no otras puses,

visi kopā turpmāk tekstā saukti Līdzēji,

pamatojoties uz atklāta konkursa “Par tiesībām noslēgt vispārīgo vienošanos par dabasgāzes piegādi”, identifikācijas Nr.RS/2022/67, rezultātiem, turpmāk tekstā saukts konkurss, noslēdza šādu vispārīgo vienošanos (turpmāk – Vienošanās):

1. **DEFINĪCIJAS**
	1. Iespējamais piegādātājs – atklātā konkursā atlasītais piegādātājs, kurš noslēdz vispārīgo vienošanos (turpmāk – Vienošanās) ar Pasūtītāju, iegūstot tiesības Pasūtītājam pārdot un piegādāt dabasgāzi (turpmāk tekstā – Prece vai dabasgāze), saskaņā ar Vienošanās nosacījumiem.
	2. Piegādātājs – Iespējamais piegādātājs, kurš noslēdz Iepirkuma līgumu.
	3. Prece – dabasgāze, ko Iespējamajiem piegādātājiem ir tiesības piedāvāt Pasūtītājam. Preces specifikācija norādīta Vienošanās 1.pielikumā.
	4. Atbilstošs cenu piedāvājums – (1) Iespējamā piegādātāja atbilstoši pasūtījuma formai aizpildīts, (2) amatpersonas, kurai ir paraksta tiesības, vai pilnvarotās personas parakstīts, (3) pasūtījumā norādītajiem piegādes kritērijiem atbilstošs un (4) savlaicīgi Pasūtītājam elektroniski iesniegts dokuments.
	5. Cenu aptauja – noteiktas formas pieprasījums iesniegt cenu piedāvājumu visiem Iespējamajiem piegādātājiem, kas tiek nosūtīts elektroniski. Cenu aptaujas tiek numurētas to nosūtīšanas secībā.
	6. Paziņojums – dokuments, kuru elektroniski visiem cenu piedāvājumu iesniegušajiem Iespējamajiem piegādātājiem nosūta Pasūtītāja pilnvarota persona, un kurš satur informāciju par Cenu aptaujas rezultātiem.
	7. Iepirkuma līgums – starp Pasūtītāju un Iespējamo piegādātāju Vienošanās ietvaros noslēgts iepirkuma līgums par dabasgāzes piegādi.
	8. Piegādes periods – laika posms, kurā Piegādātājs, pamatojoties uz Pasūtītāja izsludināto cenu aptauju un Piegādātāja iesniegto cenu piedāvājumu, nodrošina Pasūtītājam dabasgāzes piegādi. Piegādes tiesības pirmajam piegādes periodam 3 mēnešiem (orientējoši no 2023.gada 1.februāra līdz 2023.gada 30.aprīlim) tiek piešķirtas Piegādātājam saskaņā ar atklāta konkursa rezultātiem. Pēc pirmā piegādes perioda Vienošanās ietvaros cenu aptaujas tiks organizētas tirdzniecības periodam orientējoši no viena līdz sešiem mēnešiem, atkarībā no dabasgāzes tirgus situācijas. Pasūtītājs ir tiesīgs konsultēties ar iespējamajiem piegādātājiem par piegādes perioda garumu.
2. **VIENOŠANĀS PRIEKŠMETS UN DARBĪBAS TERMIŅŠ**
	1. Vienošanās nosaka kārtību, kādā Pasūtītājs izvēlas dabasgāzes Piegādātājus Vienošanās darbības laikā.
	2. Vienošanās priekšmets ir Pasūtījumam atbilstošas dabasgāzes piegāde Pasūtītāja īpašumā un pārvaldīšanā esošajos gazificētajos objektos saskaņā ar 1.pielikumā ietverto tehnisko specifikāciju un Vienošanās noteikumiem. Pasūtītājam ir tiesības objektu sarakstu papildināt ar citiem objektiem vai izslēgt objektus no objektu saraksta.
	3. Vienošanās nosaka kārtību, kādā Pasūtītājs no Iespējamo piegādātāju loka izvēlas to Piegādātāju, kas nodrošinās dabasgāzes piegādi katru piegādes periodu, kā tiks slēgts Iepirkuma līgums par pasūtījumu un kādi ir dabasgāzes piegādes noteikumi.
	4. Vienošanās ir spēkā no brīža, kad to paraksta visi Līdzēji, līdz 202\_\_.gada \_\_\_\_\_\_ *(viens gads skaitot no nākamā mēneša, kad noslēgta Vienošanās)*. Dabasgāzes piegāde Vienošanās ietvaros tiek veikta 1 (vienu) gadu.
	5. Pasūtītājs Vienošanās izpildes laikā ir tiesīgs iepirkt dabasgāzi tādā apjomā, kāds tam ir nepieciešams. Pasūtītājam ir tiesības samazināt vai palielināt iepērkamo dabasgāzes daudzumu, ņemot vērā attiecīgā gazificētā objekta vajadzības atkarībā no gada sezonas un laika apstākļiem.
3. **PIEGĀDĀTĀJA IZVĒLE**
	1. Lai noteiktu dabasgāzes Piegādātāju kārtējam piegādes periodam, Pasūtītājs nosūta elektroniski atbilstoši Vienošanās 2.pielikuma formai sagatavotu cenu aptauju visiem Iespējamajiem piegādātājiem.
	2. Pasūtītājs ir tiesīgs atkarībā no tirgus situācijas dabasgāzes tirdzniecībā, nepieciešamības gadījumā konsultējoties ar Iespējamajiem piegādātājiem, dabasgāzes piegādes cenu noskaidrot:
		1. kā mainīgu cenu atkarībā no dabasgāzes biržas cenas. Šādā gadījumā piedāvātajā dabasgāzes pārdošanas cenā (uzcenojumā) iekļauj visus izdevumus un izmaksas, kas saistīti ar līguma izpildei nepieciešamo balansēšanas pakalpojumu, dabasgāzes uzglabāšanu un maksu par pārvades sistēmas pakalpojumu – pārvades jaudu. Piedāvātajā dabasgāzes pārdošanas cenā netiek ietvertas dabasgāzes biržas cena - TTF NATURAL GAS INDEX (TTFI) indekss, kurš publicēts https://www.theice.com/marketdata/reports/282 TTF NATURAL GAS INDEX (TTFI) un tiek noteikts pēdējā tirdzniecības sesijā pirms piegādes mēneša, izmaksas par sadales sistēmas pakalpojumiem, maksa par pārvades sistēmas pakalpojumu – izejas punktu Latvijas lietotāju apgādei, kā arī akcīzes nodoklis par dabasgāzi un pievienotās vērtības nodoklis.
		2. kā fiksētu cenu uz cenu aptaujā norādīto piegādes periodu. Šādā gadījumā piedāvātajā cenā iekļauj dabasgāzes cenu, kā arī līguma izpildei nepieciešamā balansēšanas pakalpojuma izmaksas, dabasgāzes uzglabāšanas izmaksas un maksu par pārvades sistēmas pakalpojumu – pārvades jaudu, bet neiekļauj izmaksas par sadales sistēmas pakalpojumiem, maksu par pārvades sistēmas pakalpojumu – izejas punktu Latvijas lietotāju apgādei, kā arī akcīzes nodokli par dabasgāzi un pievienotās vērtības nodokli.
	3. Iespējamajiem piegādātājiem jāiesniedz Vienošanās 3.pielikumā ietvertajai formai atbilstošs cenu piedāvājums 5 (piecu) darba dienu laikā pēc cenu aptaujas nosūtīšanas dienas, ja vien Pasūtītājs nav noteicis citu iesniegšanas termiņu.
	4. Cenu piedāvājuma izvēles kritērijs ir viszemākā cena.
	5. Ja Vienošanās 3.2.punktā noteiktajā termiņā Iespējamais piegādātājs neiesniedz cenu piedāvājumu, tiek uzskatīts, ka viņš atsakās no konkrētās piegādes.
	6. Pasūtītājs pēc cenu aptaujā norādītā piedāvājumu iesniegšanas termiņa beigām, izvērtē piedāvājumu atbilstību cenu aptaujā norādītajām prasībām un izvēlas Iepirkuma līguma slēgšanai Iespējamo piegādātāju, kuram ir atbilstošs piedāvājums ar zemāko cenu. Pasūtītājam ir tiesības, konsultējoties ar Iespējamo piegādātāju, izvērtēt cenas pamatotību. Pasūtītājam ir tiesības attiecīgo piedāvājumu noraidīt kā nepamatoti lētu, ja Iespējamā piegādātāja sniegtie skaidrojumi nepamato piedāvāto zemo cenas līmeni.
	7. Pasūtītājam ir tiesības lūgt skaidrot Iespējamā piegādātāja iesniegto cenas piedāvājumu.
	8. Ja vairāki Iespējamie piegādātāji piedāvājuši viszemāko cenu, tad Pasūtītājs nosūta šiem Iespējamajiem piegādātājiem atkārtotu cenu aptauju iesniegt piedāvājumus dabasgāzes piegādei. No atkārtoti iesniegtajiem piedāvājumiem Pasūtītājs izvēlās piedāvājumu ar viszemāko cenu. Ja atkārtotā cenu aptaujā Iespējamie piegādātāji iesniedz piedāvājumus ar vienādām cenām, Iepirkuma līguma slēgšanas tiesības tiek piešķirtas rīkojot izlozi. Pasūtītāja pilnvarotā persona rīko izlozi, kurā ir tiesīgi piedalīties Iespējamie piegādātāji, kuri iesnieguši vienādus cenu piedāvājumus. Pasūtītājs par izlozes laiku informē Iespējamos piegādātājus elektroniski.
	9. Ne ilgāk kā 5 (piecu) darba dienu laikā pēc cenu piedāvājumu iesniegšanas termiņa Pasūtītāja pilnvarotā persona nosūta Iespējamajam piegādātājam atbilstoši Vienošanās 4.pielikuma formai sagatavotu Paziņojumu par cenu aptaujas rezultātiem.
	10. Līdz ar Paziņojuma nosūtīšanas dienu, tiek uzskatīts, ka ar Iespējamo piegādātāju, kas piedāvājis zemāko Preces cenu, ir noslēgts Iepirkuma līgums, pamatojoties uz Vienošanās noteikumiem. Paziņojumā tiek norādīts piegādes periods, kurā jāpiegādā Prece.
	11. Ja Piegādātājs atsakās no Iepirkuma līguma izpildes, Pasūtītājam ir tiesības piešķirt Iepirkuma līguma slēgšanas tiesības Iespējamajam piegādātājam, kas piedāvāja nākamo zemāko cenu, ievērojot Ministru kabineta 07.02.2017. noteikumu Nr. 78 “Dabasgāzes tirdzniecības un lietošanas noteikumi” 55.punktā minēto, kā arī tiesības pagarināt iepriekšējo Iepirkuma līgumu (ja nav iespējams paziņot par tirgotāja maiņu normatīvajos aktos noteiktajā kārtībā), grozot dabasgāzes piegādes cenu atbilstoši aktuālajam Piedāvājumam.
	12. Ar Vienošanās noslēgšanu ir uzskatāms, ka starp Pasūtītāju un Piegādātāju ir noslēgts Iepirkuma līgums par pirmo piegādes periodu.
4. **VIENOŠANĀS KOPĒJĀ SUMMA UN NORĒĶINU KĀRTĪBA**
	1. Vienošanās orientējošā kopējā cena ir 3 615 000,00 euro EUR (trīs miljoni seši simti piecpadsmit tūkstoši euro) bez PVN. Kopējā cena noteikta, lai saskaņā ar Sabiedrisko pakalpojumu sniedzēju iepirkuma līguma prasībām izvēlētos atbilstošu iepirkuma procedūru. Kopējā cena var mainīties atkarībā no dabasgāzes tirgus svārstībām u.c. objektīviem apstākļiem.
	2. Piegādātājs pārdod, bet Pasūtītājs pērk dabasgāzi par Piegādātāja cenu piedāvājumā norādīto cenu, vadoties no konkrētās cenu aptaujas nosacījumiem (mainīgā vai fiksētā cena).
	3. Maksu par faktiski patērēto dabasgāzi Piegādātājs aprēķina, ņemot vērā sistēmas operatora sniegtos aprēķinus par dabasgāzes patēriņu gazificētajos objektos un saskaņā ar Piegādātāja cenu piedāvājumā un Paziņojumā norādītajām cenām (ja cenu aptauja veikta saskaņā ar Vienošanās 3.2.1.punktā noteikto, papildus tiek ņemta vērā dabasgāzes biržas cena attiecīgajā periodā). Pasūtītāja patērēto dabasgāzes daudzumu uzskaita kubikmetros (m3). Ja komercuzskaites mēraparātiem uzstādīti temperatūras un spiediena korektori, uzskaites datus nosaka standarta apstākļos. Komercuzskaites mēraparātu rādījumus Pasūtītājs paziņo sadales sistēmas operatoram, ievērojot kārtību un termiņus, kas noteikti sadales sistēmas operatora tīmekļa vietnē publicētajā dabasgāzes uzskaites un komercuzskaites mēraparātu rādījumu paziņošanas kārtībā. Pasūtītāja norēķiniem ar Piegādātāju par patērēto dabasgāzi, kā arī saņemtajiem sadales sistēmas pakalpojumiem sadales sistēmas operators uzskaitīto dabasgāzes daudzumu pārrēķina kWh, izmantojot pārvades sistēmas operatora tīmekļvietnē publicētos datus par gāzes dienas dabasgāzes vidējo svērto augstāko siltumspēju standartapstākļos.
	4. Katra mēneša sākumā, līdz 10.datumam, Piegādātājs iesniedz Pasūtītājam rēķinu par iepriekšējā mēneša faktiski patērēto dabasgāzes apjomu atbilstoši komercuzskaites mēraparātu rādījumiem objektos. Piegādātājs vienā rēķinā ietver maksu par dabasgāzi (ietver informāciju par norēķinu periodā piegādātās dabasgāzes apjomu kubikmetros objektos un nodrošina apjoma pārrēķinu kWh), maksu par saņemtajiem sadales sistēmas pakalpojumiem, maksu par pārvades sistēmas pakalpojumu – izejas punktu Latvijas lietotāju apgādei, akcīzes nodokli par dabasgāzi un pievienotās vērtības nodokli, pamatojoties uz normatīvajiem aktiem un Sabiedrisko pakalpojumu regulēšanas komisijas noteiktajiem tarifiem (ja cenu aptauja veikta saskaņā ar Vienošanās 3.2.1.punktā noteikto papildus tiek norādīta informācija par dabasgāzes biržas cenu attiecīgajā periodā). Pasūtītājs nodrošina minēto maksājumu vienlaicīgu apmaksu. Piegādātāja pienākums ir nodrošināt norēķinu veikšanu ar sistēmas operatoru par tā sniegtajiem sistēmas pakalpojumiem.
	5. Pasūtītājs rēķina apmaksu veic 30 (trīsdesmit) dienu laikā no dienas, kad Piegādātājs iesniedzis rēķinu par faktiski patērēto dabasgāzes apjomu iepriekšējā mēnesī, veicot pārskaitījumu Piegādātāja norādītajā norēķinu kontā.
	6. Par pavadzīmes - rēķina samaksas dienu tiek uzskatīta diena, kad Pasūtītājs ir pārskaitījis naudu uz Piegādātāja norādīto bankas norēķinu kontu.
	7. Pasūtītājs informē Piegādātāju par patērēto dabasgāzi, nosūtot datus elektroniski vai reģistrējot tos tiešsaistes datu bāzē.
	8. Ja Pasūtītājs normatīvajos aktos un šajā Līgumā noteiktajā kārtībā un termiņā neiesniedz informāciju par faktiski saņemto dabasgāzi, sadales sistēmas operators aprēķina izlietotās dabasgāzes daudzumu sadales sistēmas operatora tīmekļa vietnē publicētajā sadales sistēmas pakalpojumu izmantošanas kārtībā paredzētajā kārtībā.
5. **DABASGĀZES APGĀDES SISTĒMAS PAKALPOJUMI**
	1. Piegādātājs atbilstoši spēkā esošajiem normatīvajiem aktiem noslēdz nepieciešamos līgumus, kas ir spēkā visu Vienošanās darbības periodu un kas saistīti ar sistēmas pakalpojumu (dabasgāzes uzglabāšanas, pārvades un sadales sistēmas pakalpojumu) un balansēšanas pakalpojuma nodrošināšanu Pasūtītājam, kā arī ir pilnvarots saņemt no sistēmas operatora (operatoriem) un sniegt sistēmas operatoram (operatoriem) visu Vispārīgās vienošanās un Iepirkuma līguma izpildei nepieciešamo informāciju.
	2. Dabasgāzes piegādi Pasūtītājam gazificētajos objektos līdz dabasgāzes apgādes sistēmas piederības robežai atļautās maksimālās slodzes nodrošina sadales sistēmas operators normatīvajos aktos noteiktajā kārtībā.
	3. Pasūtītājam ir saistošas normatīvajos aktos paredzētās un sadales sistēmas operatora izstrādātajā un tā tīmekļvietnē publicētajā kārtībā noteiktās dabasgāzes apgādes sistēmas lietošanas un sistēmas pakalpojumu izmantošanas prasības.
	4. Pasūtītājam ir pienākums ievērot gazificētajos objektos atļauto maksimālo slodzi. Ja Pasūtītājs un sadales sistēmas operators ir vienojušies par atļautās maksimālās slodzes palielināšanu vai samazināšanu gazificētajā objektā, sadales sistēmas operators informē Piegādātāju un visus Iespējamos piegādātājus par atļautās slodzes izmaiņām.
6. **APAKŠUZŅĒMĒJU NOMAIŅA**
	1. Iespējamais piegādātājs nav tiesīgs bez saskaņošanas ar Pasūtītāju veikt atklāta konkursa piedāvājumā norādīto apakšuzņēmēju nomaiņu un iesaistīt papildu apakšuzņēmējus Iepirkuma līguma izpildē.
	2. Pasūtītājs nepiekrīt apakšuzņēmēja nomaiņai, ja pastāv kāds no šādiem nosacījumiem:
		1. Piedāvātais apakšuzņēmējs neatbilst atklāta konkursa dokumentos noteiktajām apakšuzņēmējiem izvirzītajām prasībām;
		2. Tiek nomainīts apakšuzņēmējs, uz kura iespējām atklātā konkursā Iespējamais piegādātājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu atklātā konkursā Iespējamais piegādātājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Sabiedrisko pakalpojumu sniedzēju iepirkuma likuma 48.panta pirmajā daļā, paziņojumā par līgumu vai iepirkuma procedūras dokumentos minētajiem pretendentu izslēgšanas nosacījumiem;
		3. piedāvātais apakšuzņēmējs, kura veicamo pakalpojumu vērtība ir vismaz 10 procenti no kopējās iepirkuma līguma vērtības, atbilst Sabiedrisko pakalpojumu sniedzēju iepirkuma likuma 48. panta pirmajā vai otrajā daļā, paziņojumā par līgumu vai iepirkuma procedūras dokumentos minētajiem pretendentu izslēgšanas nosacījumiem;
		4. apakšuzņēmēja maiņas rezultātā tiktu veikti tādi grozījumi Iespējamā piegādātāja piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvēles kritērijiem;
		5. kad izmaiņas, ja tās tiktu izdarītas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
	3. Pasūtītājs piekrīt piedāvājumā norādītā apakšuzņēmēja nomaiņai, ja uz jauno apakšuzņēmēju nav attiecināmi Sabiedrisko pakalpojumu sniedzēju iepirkuma likuma 67.panta trešās daļas nosacījumi, un nepastāv 6.2.punktā norādītie šķēršļi, šādos gadījumos:
		1. piedāvājumā norādītais apakšuzņēmējs ir rakstveidā paziņojis par atteikšanos piedalīties Iepirkuma līguma izpildē vai nākotnē izpildīt Iepirkuma līgumus, ja Iespējamajam piegādātājam tādi tiktu piešķirti;
		2. piedāvājumā norādītais apakšuzņēmējs atbilst Sabiedrisko pakalpojumu sniedzēju iepirkuma likuma 48. panta pirmajā daļā minētajiem pretendentu izslēgšanas nosacījumiem.
	4. Pārbaudot jaunā apakšuzņēmēja atbilstību, Pasūtītājs piemēro Sabiedrisko pakalpojumu sniedzēju iepirkuma likuma 48. pantu. Sabiedrisko pakalpojumu sniedzēju iepirkuma likuma 48. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
	5. Pasūtītājs pieņem lēmumu atļaut vai atteikt Iespējamā piegādātāja apakšuzņēmēju nomaiņu vai jaunu apakšuzņēmēju iesaistīšanu Iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai.
7. **PUŠU pienākumi un tiesības**
	1. Piegādātāja pienākumi:
		1. Pārdot un piegādāt Pasūtītājam dabasgāzi nepieciešamajā apjomā un kvalitātē.
		2. Samaksāt Vienošanās 8. nodaļā minētos līgumsodus par saistību neizpildi vai nepienācīgu izpildi noteiktajos termiņos.
		3. nodrošināt dabasgāzes piegādi Pasūtītājam par cenu piedāvājumā un Paziņojumā noteikto cenu;
		4. izrakstīt un nosūtīt Pasūtītājam rēķinu par iepriekšējā mēnesī patērēto dabasgāzi līdz Vienošanās 4.4.punktā noteiktajam datumam;
		5. norēķināties ar sistēmas operatoru par Pasūtītājam sniegtajiem sistēmas pakalpojumiem saskaņā ar spēkā esošajiem sistēmas pakalpojumu tarifiem, citiem pakalpojumiem un nodokļiem;
		6. ievērot Enerģētikas likuma, Ministru kabineta 2017.gada 7.februāra noteikumu Nr.78 „Dabasgāzes tirdzniecības un lietošanas noteikumi” un citu saistošo Latvijas Republikā spēkā esošo normatīvo aktu prasības.
	2. Piegādātāja tiesības:
		1. summas, kas saņemtas no Pasūtītāja neatkarīgi no Pasūtītāja norādītā maksājuma mērķa vispirms novirzīt neizpildīto maksājuma saistību par saņemto dabasgāzi dzēšanai;
		2. rakstiski par to paziņojot Pasūtītājam, izbeigt Iepirkuma līgumu tā daļā par kādu no Tehniskajā specifikācijā minētajiem gazificētajiem objektiem, ja ir kļuvis zināms, ka Pasūtītājs ir zaudējis attiecīgā gazificētā objekta īpašuma, lietošanas vai valdījuma tiesības;
		3. pieprasīt Pasūtītājam iesniegt dokumentus, kas apliecina gazificētā objekta īpašuma, lietošanas vai valdījuma tiesības;
		4. normatīvajos aktos noteiktajos gadījumos un kārtībā lūgt sistēmas operatoram pārtraukt dabasgāzes piegādi Pasūtītāja gazificētajos objektos;
		5. pārtraukt pārdot dabasgāzi Pasūtītājam un izbeigt Iepirkuma līgumu, ja Pasūtītājs ir kavējis ikmēneša maksājumus par vismaz 5 (piecām) dienām, un šāda saistību neizpilde turpinās 10 (desmit) dienas pēc tam, Piegādātājs par to ir rakstiski brīdinājis Pasūtītāju.
	3. Pasūtītājs apņemas:
		1. sniegt patiesu informāciju par komercuzskaites mēraparāta rādījumiem;
		2. nodrošināt uzstādīto komercuzskaites mēraparātu un plombu saglabāšanu;
		3. apmaksāt Piegādātāja izrakstītos rēķinus Vienošanās 4.5.punktā noteiktajā termiņā;
		4. informēt Piegādātāju, ja nav saņemts rēķins par iepriekšējā mēnesī patērēto dabasgāzi;
		5. nekavējoties, bet ne vēlāk kā 24 stundu laikā ziņot sadales sistēmas operatoram par konstatētajiem komercuzskaites mēraparātu vai plombu bojājumiem;
		6. ievērot Pasūtītāja gazificētajam objektam vai objektiem noteikto atļauto maksimālo slodzi;
		7. nekavējoties, bet ne vēlāk kā attiecīgās dienas laikā, kurā konstatēta neatbilstošas kvalitātes dabasgāzes saņemšana, informēt par to sadales sistēmas operatoru vai Piegādātāju;
		8. gadījumā, ja gazificētā objekta īpašuma, lietošanas vai valdījuma tiesības tiek nodotas citai personai, 3 (trīs) darbadienu laikā no gazificētā objekta īpašuma, valdījuma vai lietojuma tiesību maiņas paziņot sadales sistēmas operatoram par šo faktu, nosūtot ar jauno dabasgāzes lietotāju saskaņotu komercuzskaites mēraparāta rādījuma fiksācijas aktu;
		9. sniegt Piegādātājam pieprasīto informāciju, lai Piegādātājs varētu netraucēti pildīt tam normatīvajos aktos un Vispārīgajā vienošanās noteiktos pienākumus un īstenot paredzētās tiesības;
		10. ievērot Enerģētikas likuma, Ministru kabineta 2017.gada 7.februāra noteikumu Nr.78 „Dabasgāzes tirdzniecības un lietošanas noteikumi” un citu saistošo Latvijas Republikā spēkā esošo normatīvo aktu prasības.
	4. Pasūtītāja tiesības:
		1. saņemt dabasgāzi atbilstoši Vienošanās un normatīvo aktu nosacījumiem;
		2. saņemt sistēmas pakalpojumu normatīvajos aktos noteiktajā kārtībā;
		3. saņemt no Piegādātāja normatīvajos aktos noteikto informāciju, kas saistīta ar dabasgāzes pārdošanu Pasūtītājam;
		4. iesniegt Piegādātājam pretenziju par Piegādātāja izrakstīto rēķinu;
		5. saņemt no Piegādātāja tā rīcībā esošo informāciju par dabasgāzes piegādes pārtraukumiem un iespējamo dabasgāzes piegādes atjaunošanas laiku.
	5. Piegādātājs akcīzes nodokli aprēķina par taksācijas periodā piegādāto dabasgāzi, pamatojoties uz dabasgāzes sadales sistēmas operatora sniegto informāciju par kopējo saņemto dabasgāzes apjomu un Pasūtītāja sniegto informāciju par dabasgāzes apjomu sadalījumā pa izmantošanas mērķiem.
	6. Ja Pasūtītājs normatīvajos aktos un šajā Līgumā noteiktajā kārtībā un termiņā neiesniedz informāciju par faktiski saņemto dabasgāzi, nodoklis tiek aprēķināts saskaņā ar Piegādātāja veiktajiem aprēķiniem pēc likuma "Par akcīzes nodokli" 15.¹ panta pirmās daļas 1.punktā noteiktās nodokļa likmes par Pasūtītājam piegādāto dabasgāzes apjomu periodā, par kuru informācija nav saņemta.
	7. Ja Pasūtītāja patērētajai dabasgāzei saskaņā ar normatīvajiem aktiem tiek piemērota samazināta akcīzes nodokļa likme, tā no nodokļa ir atbrīvota vai nodokli nepiemēro, Pasūtītājs atsevišķi uzskaita vai normatīvajos aktos noteiktajā kārtībā aprēķina dabasgāzes apjomu atbilstoši Pasūtītāja norādītajiem dabasgāzes lietošanas mērķiem. Informāciju par dabasgāzes apjomu, sadalījumā pa izmantošanas mērķiem, Pasūtītājs paziņo Piegādātājam pirms rēķina izrakstīšanas vienlaikus ar informāciju par dabasgāzes patēriņu norēķinu periodā.
	8. Lai noteiktu dabasgāzes apjomu, ko atbilstoši normatīvajiem aktiem neapliek vai atbrīvo no akcīzes nodokļa vai arī kam tiek piemērota samazināta akcīzes nodokļa likme, Pasūtītājs nodrošina šī dabasgāzes apjoma atsevišķu uzskaiti, uzstādot atsevišķus dabasgāzes norēķinu uzskaites mēraparātus. Pasūtītājs nodokļa taksācijas periodā paziņo Piegādātājam izmantotās dabasgāzes apjomu sadalījumā pa konkrētajiem mērķiem, norādot attiecīgos regulā 1893/2006 noteiktos NACE klasificētos procesus un kodus, kā arī paziņo to izmantotās dabasgāzes apjomu, kuru ar nodokli neapliek vai no nodokļa atbrīvo.
8. **LīgumsodI un PUŠU ATBILDĪBA**
	1. Par Vienošanās 4.5.punktā paredzētās norēķinu kārtības neievērošanu Pasūtītājs maksā līgumsodu līdz 0,15% apmērā no neapmaksātā rēķina summas par katru nokavēto dienu.
	2. Ja Piegādātājs savas vainas dēļ kavē dabasgāzes piegādi (t.sk. tā tiek piegādāta Iepirkuma līguma noteikumiem neatbilstošā piegādes apjomā), tad Lietotājam ir tiesības pieprasīt no Piegādātāja līgumsodu 10% (desmit procenti) apmērā no kopējā kavētā vai neatbilstošā piegādes apjoma summas, bet ne vairāk kā 10% (desmit procenti) no kopējās kavētās summas.
	3. Ja Piegādātājs savas vainas dēļ piegādā Pasūtītājam Vienošanās un normatīvo aktu prasībām neatbilstošas kvalitātes dabasgāzi, ko apliecina neatkarīga eksperta slēdziens, Piegādātājs apņemas samaksāt Pasūtītājam līgumsodu 300,00 EUR (trīs simts euro un 00 centi) apmērā par katru pārkāpuma gadījumu,
	4. Ja Pasūtītājs izbeidz Iepirkuma līgumu saskaņā ar Vienošanās 9.10.punktu, Pasūtītājam ir tiesības piemērot Piegādātājam līgumsodu EUR 10 000,00 (desmit tūkstoši euro, 00 centi) apmērā.
	5. Ja Piegādātājs ir iesniedzis cenu piedāvājumu un jau pēc Paziņojuma saņemšanas atsakās no Iepirkuma līguma izpildes, Pasūtītājam ir tiesības piemērot Piegādātājam līgumsodu EUR 5 000,00 (pieci tūkstoši euro, 00 centi) apmērā par katru šādu gadījumu.
	6. Ja Iespējamais piegādātājs atkārtoti atsauc savu iesniegto cenu piedāvājumu līdz Paziņojuma saņemšanai, Pasūtītājam ir tiesības piemērot Iespējamajam piegādātājam līgumsodu EUR 5 000,00 (pieci tūkstoši euro, 00 centi) apmērā par katru šādu gadījumu.
	7. Līdzēji ir savstarpēji atbildīgi par otram Līdzējam nodarītajiem tiešajiem zaudējumiem, ja tie radušies viena Līdzēja vai tā darbinieku, kā arī šī Līdzēja līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
	8. Šīs Vienošanās noteikumos paredzēto saistību neizpildīšanas gadījumā Līdzējs, kas nav ievērojis Vienošanās noteikumus, atlīdzina otram Līdzējam zaudējumus, bet Vienošanās noteikumos paredzētajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
	9. Līgumsoda samaksa neatbrīvo Līdzējus no Vienošanās un/vai Iepirkuma līguma saistību izpildes, tai skaitā no zaudējumu segšanas.
	10. Līdzējs apņemas samaksāt aprēķināto līgumsodu 15 (piecpadsmit) dienu laikā pēc otra Līdzēja rakstiskā pieprasījuma (pretenzijas) saņemšanas.
	11. Pasūtītājam ir tiesības ieturēt līgumsodu no Piegādātājam izmaksājamās summas.
	12. Pasūtītājam ir tiesības izbeigt Vienošanos un/vai Iepirkuma līgumu vienpusējā kārtā pirms termiņa ar Iespējamo piegādātāju/Piegādātāju, ja Iespējamais piegādātājs/Piegādātājs vai tā amatpersonas, Vienošanās vai Iepirkuma līguma izpildē iesaistītie Iespējamā piegādātāja/Piegādātāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Vienošanās un/vai Iepirkuma līguma noslēgšanas procedūru vai izpildi. Ja Vienošanās un/vai Iepirkuma līgums tiek pārtraukts šajā punktā noteiktajā gadījumā, Pasūtītājam ir tiesības piemērot Iespējamam piegādātājam/Piegādātājam līgumsodu EUR 1 000 000,00 (viens miljons euro, 00 centi) apmērā.
	13. Iespējamajam piegādātājam/Piegādātājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā https://www.rigassatiksme.lv/lv/par-mums/publiskojama-informacija/. Gadījumā, ja Iespējamais piegādātājs/Piegādātājs neievēro šos pamatprincipus, Pasūtītājs ir tiesīgs lauzt Vienošanos ar šo Iespējamo piegādātāju vai Iepirkuma līgumu.
9. **VIENOŠANAS UN IEPIRKUMA LĪGUMA grozīšana un izbeigšana**
	1. Vienošanās grozījumus var veikt tikai Sabiedrisko pakalpojumu sniedzēju iepirkumu likuma 66. pantā noteiktajos gadījumos.
	2. Visi pēc Vienošanās spēkā stāšanās rakstiski sastādītie grozījumi vai papildinājumi ir Vienošanās neatņemama sastāvdaļa.
	3. Pasūtītājam ir tiesības vienpusēji atkāpties no Vienošanās, rakstiski paziņojot Iespējamajiem piegādātājiem 2 (divus) mēnešus iepriekš.
	4. Pasūtītājam ir tiesības vienpusēji atkāpties no Vienošanās attiecībā pret kādu no Iespējamiem piegādātājiem, par to rakstiski paziņojot Iespējamajam piegādātājam 1 (vienu) mēnesi iepriekš un neatlīdzinot tādējādi radušos izdevumus un/vai zaudējumus, ja:
		1. atkārtoti Vienošanās laikā tiek piegādāta nekvalitatīva vai neatbilstoša Prece un tas konstatēts Vienošanā noteiktajā kārtībā;
		2. Vienošanās laikā Iespējamais piegādātājs vismaz 2 reizes atsakās no Iepirkuma līguma izpildes.
		3. Iespējamais piegādātājs nosūta rakstisku paziņojumu Pasūtītājam par izstāšanos no Vienošanās;
		4. Iespējamais piegādātājs 3 reizes neiesniedz cenu piedāvājumu Vienošanās laikā.
		5. Iespējamais piegādātājs ir zaudējis tiesības nodrošināt dabasgāzes tirdzniecību;
		6. pēc Vienošanās noslēgšanas atklājas, ka, iesniedzot piedāvājumu, Iespējamais piegādātājs ir apzināti sniedzis nepatiesu informāciju vai nepatiess izrādās jebkurš tā sniegtais apliecinājums vai informācija tehniskajā piedāvājumā.
	5. Pasūtītājam ir tiesības izbeigt Vienošanās darbību, ja Iespējamo piegādātāju skaits ir mazāks par trim.
	6. Pasūtītājs, izbeidzot lietot dabasgāzi gazificētajā objektā, ir tiesīgs vismaz 10 dienas iepriekš vienpusēji informējot pat to visus Iespējamos piegādātājus, kā arī Piegādātāju, ar kuru noslēgts Iepirkuma līgums, izbeigt Vienošanos un Iepirkuma līgumu daļā par dabasgāzes tirdzniecību attiecībā uz attiecīgo gazificēto objektu (izslēgt objektu no dabasgāzes patērējošo objektu saraksta). Pēc paziņošanas Piegādātājam un visiem Iespējamajiem piegādātājiem par dabasgāzes tirdzniecības pārtraukšanu attiecīgajā objektā un padeves pārtraukšanu uz attiecīgo objektu, Piegādātājs neietver šo objektu rēķinos un Lietotājs neapmaksā rēķinus.
	7. Izbeidzot Vienošanos un Iepirkuma līgumu daļā par dabasgāzes tirdzniecību attiecībā uz attiecīgo gazificēto objektu, Pasūtītājs, lai pārtrauktu dabasgāzes padevi, nodrošina sadales sistēmas operatoram piekļuvi dabasgāzes apgādes sistēmai gazificētajā objektā, attiecībā uz kuru tiek izbeigts Iepirkuma līgums par dabasgāzes tirdzniecību.
	8. Pasūtītājam ir tiesības nekavējoties vienpusēji atkāpties no Vienošanās attiecībā pret kādu no Iespējamajiem piegādātājiem, ja pasludināts Iespējamā piegādātāja maksātnespējas process, apturēta vai pārtraukta tā saimnieciskā darbība, uzsākta tiesvedība par Iespējamā piegādātāja bankrotu vai tiek konstatēti citi apstākļi, kas liedz vai liegs Iespējamajam piegādātājam turpināt Vienošanās un/vai Iepirkuma līguma izpildi saskaņā ar Vienošanās noteikumiem.
	9. Pasūtītājam ir tiesības izbeigt Vienošanos vienpusējā kārtā pirms termiņa attiecībā uz kādu no Iespējamajiem piegādātājiem, ja Vienošanos nav iespējams izpildīt tādēļ, ka tās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Iespējamo piegādātāju atbilstību Starptautisko un Latvijas Republikas nacionālo sankciju likuma prasībām Pasūtītājs pārbauda pirms kārtējā Iepirkumu līguma noslēgšanas (paziņojuma nosūtīšanas).
	10. Ja Piegādātāja vainas dēļ dabasgāze netiek piegādāta vairāk par 5 (piecām) dienām no paredzētā piegādes termiņa vai Piegādātājs atsakās no piegādes, Pasūtītājs ir tiesīgs vienpusēji izbeigt Iepirkuma līgumu un rīkot Cenu aptauju. Šādā gadījumā Pasūtītājam ir tiesības rīkot atkārtotu Cenu aptauju, lai nodrošinātu nepieciešamās Preces piegādi savas darbības nepārtrauktībai, kā arī prasīt piedāvājumus iesniegt īsākā termiņā, kā arī tiesības pagarināt iepriekšējo Iepirkuma līgumu (ja nav iespējams paziņot par tirgotāja maiņu normatīvajos aktos noteiktajā kārtībā), grozot dabasgāzes piegādes cenu atbilstoši aktuālajam Piedāvājumam.
	11. Pasūtītājam ir tiesības izbeigt Iepirkuma līgumu vienpusējā kārtā pirms termiņa, ja ir konstatēti Vienošanās 9.8. punktā minētie fakti vai ja Iepirkuma līgumu nav iespējams izpildīt tādēļ, ka tās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10. **PILNVAROTĀS PERSONAS**
	1. Pasūtītājs par savām pilnvarotajām personām Vienošanās darbības laikā ieceļ \_\_\_\_\_\_\_\_\_\_\_, tel.\_\_\_\_\_\_\_\_\_, e-pasts \_\_\_\_\_\_\_\_\_ <vai pievieno sarakstu>
	2. Iespējamie piegādātāji par savām pilnvarotajām personām Vienošanās darbības laikā ieceļ vismaz divas personas, kas norādītas Iespējamo piegādātāju pilnvaroto personu sarakstā (5.pielikums).
	3. Pasūtītāja pilnvarotajai personai Vienošanās darbības laikā ir tiesības:
		1. nosūtīt un Pasūtītāja vārdā parakstīt Cenu aptaujas;
		2. saņemt un izvērtēt Iespējamo piegādātāju iesniegtos cenu piedāvājumus;
		3. parakstīt un nosūtīt Paziņojumu;
		4. organizēt un uzraudzīt Iepirkuma līguma izpildi, tai skaitā organizēt preču – pavadzīmju rēķinu pieņemšanu, apstiprināšanu un nodošanu samaksas veikšanai.
	4. Iespējamo piegādātāju pilnvarotajām personām Vienošanās darbības laikā ir tiesības:
		1. nosūtīt un parakstīt cenu piedāvājumu;
		2. organizēt Iepirkuma līguma izpildi, tai skaitā organizēt Preces piegādi.
	5. Operatīvie sakari par dabasgāzes apgādes režīma regulēšanu tiek uzturēti ar sadales sistēmas operatoru dispečeriem pa sadales sistēmas operatora tīmekļa vietnē norādītajiem tālruņa numuriem vai ar sadales sistēmas operatora avārijas dienestu pa tālruni 114.
11. **Nepārvaramā vara**
	1. Šīs Vienošanās un Iepirkuma līguma izpratnē *nepārvarama vara* nozīmē notikumu, kas ir ārpus Līdzēja pamatotas kontroles (piemēram, tādi notikumi kā dabas katastrofas, avārijas, sabiedriskie nemieri, ārkārtas stāvoklis, iestāžu lēmumi un citi), un kas padara Līdzējam savu, no Vienošanās vai Iepirkuma līguma izrietošo saistību, izpildi par neiespējamu.
	2. Līdzēji nespēja pildīt, kādu no savām saistībām saskaņā ar Vienošanos vai Iepirkuma līgumu netiks uzskatīta par atkāpšanos no Vienošanās vai Iepirkuma līguma vai saistību nepildīšanu, ja Līdzēja nespēja izriet no nepārvaramas varas notikuma, ja Līdzējs, kuru ietekmējis šāds notikums:
		1. Ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu Vienošanās un Iepirkuma līguma noteikumus;
		2. Ir informējusi otru Līdzēju pēc iespējas ātrāk par šāda notikuma iestāšanos.
	3. Jebkurš periods, kurā Līdzējam saskaņā ar Vienošanos vai Iepirkuma līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Līdzējs nespēja veikt šādu darbību nepārvaramas varas ietekmē.
	4. Ja nepārvaramas varas apstākļi turpinās ilgāk par vienu mēnesi, Līdzējiem jāvienojas par saistību izpildes atlikšanu, izbeigšanu vai Vienošanās vai Iepirkuma līguma grozīšanu.
12. **Strīdu izskatīšanas kārtība**
	1. Līdzēji pieliks visas pūles, lai visus strīdus, kas rodas saistībā ar Vienošanos un Iepirkuma līgumu vai tā interpretāciju, izšķirtu savstarpēju pārrunu un vienošanās ceļā.
	2. Jebkura strīda risināšanai Līdzēju starpā par jautājumiem, kas izriet no Vienošanās vai Iepirkuma līguma un ko neizdodas atrisināt savstarpēju pārrunu ceļā 30 (trīsdesmit) dienu laikā pēc tam, kad viens no Līdzējiem saņēmis otras Puses pieprasījumu savstarpēju sarunu risinājumam, jebkurš no Līdzējiem ir tiesīgs vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem Latvijas Republikas tiesā.
13. **Citi noteikumi**
	1. Ja spēku zaudē kāds no Vienošanās noteikumiem, tas neietekmē pārējo noteikumu spēkā esamību.
	2. Tās līgumattiecības, kuras nav atrunātas Vienošanās tekstā, tiek regulētas saskaņā ar Latvijas Republikā spēkā esošajiem normatīvajiem aktiem.
	3. Visiem paziņojumiem, kuri tiks sagatavoti saskaņā ar Vienošanos, jābūt rakstiskā veidā un tos jāpiegādā personīgi, pa pastu, pa elektronisko pastu vai kurjerpastu uz Vienošanās norādītajām adresēm, ievērojot sekojošus nosacījumus:
		1. Nosūtot paziņojumu pa e-pastu vai faksu, paziņošanas nosūtīšanas laiks tiek fiksēts uz Pasūtītāja faksa vai elektroniskā pasta atskaites par piegādāto e – pastu (piegāde uz adresāta serveri) izdrukas (e – pastam laiks tiek fiksēts un saglabāts arī elektroniskā formātā), kas kļūst par šīs Vienošanās neatņemamu sastāvdaļu, kas nepieciešamības gadījumā katram no Līdzējiem var kalpot par pierādījumu par attiecīgā paziņojuma nosūtīšanu.
		2. Ja ir nosūtīšanas pierādījums, jebkurš pa pastu vai kurjerpastu nosūtīts paziņojums ir uzskatāms par saņemtu pēc trīs dienām no tā nosūtīšanas dienas.
	4. Līdzēju rekvizītu nomaiņas gadījumā Līdzēji apņemas viens otru par to brīdināt 10 (desmit) darba dienu laikā. Ja tas netiek darīts, Līdzēji uzskata, ka nosūtītā korespondence ir saņemta.
	5. Informācija par Iepirkuma līgumu ietvaros veiktajām piegādēm un cenām ir vispārpieejama.
	6. Vienošanās ir saistoša jebkuram Līdzēju tiesību un saistību pārņēmējam, pilnvarotām personām, kā arī personām, kas rīkojas Līdzēju vārdā.
	7. Vienošanās nodaļu nosaukumi izmantoti teksta pārskatāmībai un tie nevar tikt izmantoti Vienošanās noteikumu interpretācijai un skaidrošanai.
	8. Vienošanās ir sastādīta uz \_\_ lapām, \_\_\_ eksemplāros ar vienādu juridisku spēku, pa vienam eksemplāram katram Līdzējam.

Pielikumi:

* + 1. Tehniskā specifikācija;
		2. Cenu aptauja;
		3. Cenu piedāvājums;
		4. Paziņojums;
		5. Iespējamo piegādātāju pilnvaroto personu saraksts.
1. **Pušu paraksti**

|  |  |
| --- | --- |
| **PASŪTĪTĀJS:** | **IESPĒJAMIE PIEGĀDĀTĀJI** |
|  |  |
|  |  |
|  |  |

# Vispārīgās vienošanās

Pielikums Nr.1

**TEHNISKĀ SPECIFIKĀCIJA**

# Vispārīgās vienošanās

2.pielikums

## CENU APTAUJA Nr.\_\_\_\_

202\_\_.gada \_\_\_.\_\_\_\_\_\_\_\_\_

Lūdzu iesniegt cenu piedāvājumu kārtējā Iepirkuma līguma piešķiršanai, aizpildot šī pasūtījuma cenu sadaļu, saskaņā ar 202\_\_.gada \_\_.\_\_\_\_\_\_ noslēgto Vispārīgo vienošanos Nr.\_\_\_\_.

Plānotais dabasgāzes piegādes apjoms piegādes periodam: \_\_\_\_\_\_\_\_\_\_\_\_\_\_\_.

Piegādes periods tiek skaitīts no: \_\_\_\_\_\_\_\_ līdz \_\_\_\_\_\_\_\_\_.

|  |  |
| --- | --- |
| **Piedāvātā līgumcena par dabas gāzes piegādi EUR/MWh\*** |  |

\*Piedāvātajā dabasgāzes pārdošanas cenā (uzcenojumā) iekļauj visus izdevumus un izmaksas, kas saistīti ar līguma izpildei nepieciešamo balansēšanas pakalpojumu, dabasgāzes uzglabāšanu un maksu par pārvades sistēmas pakalpojumu – pārvades jaudu. Piedāvātajā dabasgāzes pārdošanas cenā netiek ietvertas dabasgāzes biržas cena - TTF NATURAL GAS INDEX (TTFI) indekss, kurš publicēts https://www.theice.com/marketdata/reports/282 TTF NATURAL GAS INDEX (TTFI) un tiek noteikts pēdējā tirdzniecības sesijā pirms piegādes mēneša, izmaksas par sadales sistēmas pakalpojumiem, maksa par pārvades sistēmas pakalpojumu – izejas punktu Latvijas lietotāju apgādei, kā arī akcīzes nodoklis par dabasgāzi un pievienotās vērtības nodoklis.

**vai**

\*Piedāvātajā cenā iekļauj dabasgāzes cenu, kā arī līguma izpildei nepieciešamā balansēšanas pakalpojuma izmaksas, dabasgāzes uzglabāšanas izmaksas un maksu par pārvades sistēmas pakalpojumu – pārvades jaudu, bet neiekļauj izmaksas par sadales sistēmas pakalpojumiem, maksu par pārvades sistēmas pakalpojumu – izejas punktu Latvijas lietotāju apgādei, kā arī akcīzes nodokli par dabasgāzi un pievienotās vērtības nodokli.

Pasūtītāja pilnvarotā persona \_\_\_\_\_\_\_\_\_\_\_\_

 (paraksts)

# Cenu piedāvājums jānosūta pa e-pastu uz adresi \_\_\_\_\_\_\_\_\_\_\_\_\_

Vispārīgās vienošanās

3.pielikums

## CENU PIEDĀVĀJUMS Nr. \_\_\_

Rīga, 202\_\_.gada \_\_\_.\_\_\_\_\_\_\_\_\_

Ar šī cenu piedāvājuma iesniegšanu Iespējamais piegādātājs apliecina, ka ir spējīgs piegādāt cenu piedāvājumā norādīto Preci un Iepirkuma līguma piešķiršanas gadījumā apņemas pildīt Iepirkuma līgumu no Paziņojuma saņemšanas brīža plānotajam piegādes periodam: \_\_\_\_\_ līdz \_\_\_\_\_\_.

|  |  |
| --- | --- |
| **Piedāvātā līgumcena par dabas gāzes piegādi EUR/MWh\*** |  |

\*Piedāvātajā dabasgāzes pārdošanas cenā (uzcenojumā) iekļauj visus izdevumus un izmaksas, kas saistīti ar līguma izpildei nepieciešamo balansēšanas pakalpojumu, dabasgāzes uzglabāšanu un maksu par pārvades sistēmas pakalpojumu – pārvades jaudu. Piedāvātajā dabasgāzes pārdošanas cenā netiek ietvertas dabasgāzes biržas cena - TTF NATURAL GAS INDEX (TTFI) indekss, kurš publicēts https://www.theice.com/marketdata/reports/282 TTF NATURAL GAS INDEX (TTFI) un tiek noteikts pēdējā tirdzniecības sesijā pirms piegādes mēneša, izmaksas par sadales sistēmas pakalpojumiem, maksa par pārvades sistēmas pakalpojumu – izejas punktu Latvijas lietotāju apgādei, kā arī akcīzes nodoklis par dabasgāzi un pievienotās vērtības nodoklis.

**vai**

\*Piedāvātajā cenā iekļauj dabasgāzes cenu, kā arī līguma izpildei nepieciešamā balansēšanas pakalpojuma izmaksas, dabasgāzes uzglabāšanas izmaksas un maksu par pārvades sistēmas pakalpojumu – pārvades jaudu, bet neiekļauj izmaksas par sadales sistēmas pakalpojumiem, maksu par pārvades sistēmas pakalpojumu – izejas punktu Latvijas lietotāju apgādei, kā arī akcīzes nodokli par dabasgāzi un pievienotās vērtības nodokli.

Iespējamais piegādātājs cenu piedāvājumam pievieno dokumentus, ja tādi ir nepieciešami saskaņā ar Vispārīgās vienošanās prasībām.

Iespējamā piegādātāja pilnvarotā persona \_\_\_\_\_\_\_\_\_\_\_\_  (paraksts)

#####  Vispārīgās vienošanās

##### 4.pielikums

PAZIŅOJUMS

Rīga, 202\_\_.gada \_\_\_.\_\_\_\_\_\_\_\_\_ Nr.\_\_\_\_\_\_\_\_\_

 <Piegādātāja nosaukums>

<Adrese>

1. Pasūtītāja nosaukums: Rīgas pašvaldības sabiedrība ar ierobežotu atbildību “Rīgas satiksme”, Rīga, Kleistu ielā 28, Latvija, LV – 1067; tālrunis +371-7065400; fakss +371-7065402.
2. Iepirkuma līguma priekšmets: dabasgāzes piegāde
3. Piedāvājuma izvēles kritērijs: viszemākā cena
4. Datums, kad nosūtīta cenu aptauja – \_\_\_.\_\_\_.202\_\_.
5. Cenu piedāvājumu iesniegšanas termiņa pēdējās dienas datums – \_\_\_.\_\_\_\_.202\_\_.
6. Saņemto cenu piedāvājumu skaits un piedāvātās cenas:
7. Iespējamais piegādātājs, kuram tiek piešķirtas pasūtījumā Nr. norādītās dabasgāzes piegādes tiesības plānotajam piegādes periodam: \_\_\_\_\_ līdz \_\_\_\_\_\_.

Pasūtītāja pilnvarotā persona \_\_\_\_\_\_\_\_\_\_\_\_\_\_\_\_

 (paraksts)

##### Vispārīgās vienošanās

5.pielikums

IESPĒJAMO PIEGĀDĀTĀJU PILNVAROTO PERSONU SARAKSTS

|  |  |  |  |
| --- | --- | --- | --- |
| Nr.p.k. | Iespējamā piegādātāja nosaukums | Pilnvarotās personas vārds, uzvārds, ieņemamais amats | Pilnvarotās personas kontaktinformācija |
|  |  |  |  |

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)